Csongrád Város Polgármesterétől

Száma: Fjl/ 894-8/2023. „M”

Témafelelős Bartáné Kocsis Andrea

ELŐTERJESZTÉS

## Csongrád Városi Önkormányzat Képviselő-testületének

## 2023. november 30-án tartandó képviselő-testületi ülésére

## Tárgy: Csatlakozás az Európai Polgármesterek Szövetsége szervezethez

**Tisztelt Képviselő-testület!**

Csongrád Városi Önkormányzat a TOP Plusz 1.3.1-21 Fenntartható Városfejlesztési Stratégiák pályázat keretében vállalta, hogy kidolgozásra kerül Csongrád város Fenntartható Energia és Klíma Akcióterve (SECAP). A dokumentum elkészítése folyamatban van, várhatóan 2024. év elejére elkészül.

A pályázati felhívás 2.3 Műszaki, szakmai elvárások fejezetének m) pontja előírja, hogy

m) A SECAP kidolgozása, SEAP felülvizsgálata illetve átdolgozása SECAP-pá tevékenység tekintetében:

a) Az elkészítés során szükséges legalább az adatgyűjtések, felmérések elvégzése, az akcióterv (SEAP) felülvizsgálata és átdolgozása vagy SECAP kidolgozása, továbbá a tagi csatlakozás a Covenant of Mayors (Európai Polgármesterek Szövetsége) szervezethez és annak vonatkozó programjához. A támogatást igénylő rendszeres konzultációt folytat a nemzeti és/vagy regionális „Covenant koordinátorral”.

A Polgármesterek Szövetségét az Európai Bizottság 2008-ban indította útjára azzal a céllal, hogy támogassa a városokat és régiókat az EU 2020-ig szóló éghajlat- és energiapolitikai célkitűzéseinek teljesítésében. A Szövetség most megerősíti szerepét azáltal, hogy éghajlat-politikai vállalásait összhangba hozza az EU azon célkitűzésével, hogy 2050-ig megvalósítsa a klímasemlegességet.

A Polgármesterek Szövetségének több mint 10 000 aláírója van, akik technikai támogatásban és pénzügyi iránymutatásban részesülnek olyan energia- és éghajlat-politikai tervek kidolgozásához és végrehajtásához, amelyek hozzájárulnak ahhoz, hogy a globális hőmérséklet-emelkedés 1,5 °C alatt maradjon – ami a párizsi éghajlat-változási megállapodás legambiciózusabb törekvése.

Kérem a Tisztelt Képviselő-testületet az előterjesztés megvitatására.

**H a t á r o z a t i j a v a s l a t**

Csongrád Városi Önkormányzat Képviselő-testülete megtárgyalta a „Csatlakozás az Európai Polgármesterek Szövetsége szervezethez” című előterjesztést és az alábbi döntést hozza

A Képviselő-testület támogatja az Európai Polgármesterek Szövetségéhez történő csatlakozást és felkéri a polgármestert a csatlakozási dokumentum aláírására és megküldésre.

A határozatról értesítést kap:

1. Képviselő-testület tagjai
2. Fejlesztési, Vagyongazdálkodási és Üzemeltetési iroda

Csongrád, 2023. november 22.

 Bedő Tamás

 polgármester